ব্যাঙ্ক অধিগ্রহণ ফাইনান্সে নিয়ন্ত্রণ শিথিল! বিক্রি হয়ে যাবে ব্যাঙ্ক! আপনার টাকা কি সুরক্ষিত?

ওয়েবডেস্ক- নিঃশব্দে বদলে যাচ্ছে ভারতীয় ব্যাঙ্কিং সিস্টেম (Indian Banking System), ভাঙছে বহুকালের পরীক্ষিত বিধি। তুলে দেওয়া হচ্ছে অ্যাকুইজিশন ফিন্যান্সের বিধিনিষেধ (Acquisition Finance Restrictions) , এমনটাই জানিয়েছেন RBI গভর্নর সঞ্জয় মালহোত্রা (RBI Governor Sanjay Malhotra) । কোনও কোম্পানি অন্য কোম্পানি বা সম্পত্তি কিনতে বা নয়া ব্যবসা চালু করতে ব্যাঙ্কের কাছে ধার চাইতে পারে, ব্যাঙ্কটি যদি ধার দিতে রাজি হয়, তবে সর্বোচ্চ ৭০ শতাংশ ঋণ দিতে পারে। ছিল আরও নানা বিধিনিষেধ, শীর্ষ ব্যাঙ্ক তুলে নিল। এখন সবটাই ঠিক করবে সংশ্লিষ্ট ব্যাঙ্ক।

আরবিআই প্রধান জানিয়েছেন, অর্থনীতিকে সাহায্য করার জন্য ব্যাঙ্ক অধিগ্রহণ অর্থায়নের উপর থেকে নিষেধাজ্ঞা তুলে নিচ্ছে।

স্টেট ব্যাঙ্ক অফ ইন্ডিয়ার ব্যাঙ্কিং অ্যান্ড ইকোনমিকস কনক্লেভে বক্তৃতা দেওয়ার সময়, মিঃ মালহোত্রা বলেন যে, কোনও নিয়ন্ত্রক বোর্ডরুম রায়কে প্রতিস্থাপন করতে পারে না বা করা উচিত নয়, বিশেষ করে ভারতের মতো দেশে, যেখানে প্রতিটি মামলা, প্রতিটি ঋণ, প্রতিটি আমানত, প্রতিটি লেনদেন আলাদা। আরবি প্রধান আরও জানিয়েছেন, সকলের জন্য এক মাপের নিয়ম নির্ধারণের পরিবর্তে আমাদের নিয়ন্ত্রিত সংস্থাগুলিকে প্রতিটি মামলার যোগ্যতার ভিত্তিতে সিদ্ধান্ত নেওয়ার অনুমতি দেওয়া উচিত। শীর্ষ ব্যাঙ্কের প্রধান আরও বলেন, তত্ত্বাবধানমূলক পদক্ষেপগুলি অস্থিতিশীল প্রবৃদ্ধিকে সংযত বা ছাঁটাই করতে এবং একটি শক্তিশালী, স্থিতিস্থাপক ব্যাঙ্কিং ব্যবস্থা গঠনে কার্যকরী ভূমিকা নিয়েছে।

অ্যাকুইজিশন ফিন্যান্স কি?

অ্যাকুইজিশন ফিন্যান্স-একটি কোম্পানি অন্য কোম্পানিকে কেনার জন্য প্রয়োজনীয় অর্থ সংগ্রহ করার এটি একটি পদ্ধতি। এই অর্থ ঋণ (ব্যাংক লোন, এসবিএ লোন), ইক্যুইটি (শেয়ার), বা এই দুটির সংমিশ্রণ থেকে আসতে পারে।

আরও পড়ুন- ১০০ দিনের কাজে সুপ্রিম ধাক্কার পর কেন্দ্রকে কড়া বার্তা হাইকোর্টের

আরবিআই ২০২১ সালের অক্টোবরে আশীর্বাদ মাইক্রো ফাইন্যান্স ও ডিএমআই ফাইন্যান্স সংস্থাগুলোর উপর ঋণ অনুমোদন ও বিতরণের নিষেধাজ্ঞা তুলে নিয়েছে। জানুয়ারি ২০২৫ সালে আরবিআই সংস্থার উপর থেকে তত্ত্বাবধান সংক্রান্ত বিধিনিষেধ তুলে নিয়েছে। ২০২৫ সালের ফেব্রুয়ারিতে আরবিআই কোটাক মাহিন্দ্রা ব্যাঙ্কের উপর থেকে নিষেধাজ্ঞা তুলে নেয়, যা তাদের নতুন ক্রেডিট কার্ড ইস্যু করার অনলাইন ও মোবাইল ব্যাঙ্কিং চ্যানেলের মাধ্যমে নতুন গ্রাহকদের সঙ্গে যুক্ত হওয়ার অনুমতি দেয়।

দেখুন আরও খবর-